stanford-oval/wikipedia huggingface dataset:
Kihlakunnankatselmus

Kihlakunnankatselmus on aiemmin Suomessa ja Ruotsissa käytössä ollut kiinteistön katselmus, jonka suoritti kihlakunnanoikeuden tuomari ja lautakunta. Tarkastuksella pyrittiin selvittämään tilusriita tai rajamerkkiriita, jos riitaantuneet maanomistajat eivät pystyneet keskenään sopimaan tiluskatselmuksesta. Kihlakunnankatselmus päättyi erityisen katselmustuomion julistamiseen, jossa määrättiin myös katselmuksen kustannusten maksajista.
Kihlakunnankatselmuksesta säädettiin vuoden 1734 lain maakaaren 14 luvussa. Alkuaan katselmus oli pidettävä valpurinpäivän (1. toukokuuta) ja pyhäinpäivän (1. marraskuuta) välillä tai muuna aikana maan ollessa paljaana, jos kaikki siihen suostuivat. Myöhemmin kihlakunnankatselmuksia pidettiin kaikkina vuodenaikoina, kunhan maa siihen soveltui, vaikka riitaisat asianosaiset eivät asiasta pystyneetkään sopimaan. Katselmustuomioon voi hakea muutosta hovioikeudesta (aiemmin laamanninkäräjiltä). Jos riita koski kihlakuntien välistä rajaa, niin hovioikeus määräsi pyynnöstä ulkopuolisen kihlakunnan tuomarin ja lautakunnan tutkimaan ja ratkaisemaan asian. Läänien tai maakuntain välisen rajariidan ratkaisi tuomari, jonka kuningas määräsi tehtävään käskynhaltijan esityksestä.
Kihlakunnankatselmusta koskevat oikeussäännökset kumottiin Suomessa lailla maakaaren voimaanpanosta (541/1995). Se määräsi, että uusi maakaari (540/1995) tuli voimaan vuoden 1997 alussa, jolloin myös vanhat säädökset kumoutuivat.
Kleomedes Astypalaialainen

| Kleomedes Astypalaialainen> Κλεoμήδης ὁ Ἀστυπαλαιεύς.Henkilötiedot |
| --- | --- |
Syntynyt: 500-luku eaa. Astypalaia
Kuollut: 400-luku eaa.
Muut tiedot
Aktiivisena:  492 eaa.
Kleomedes Astypalaialainen (m.kreik. Κλεoμήδης ὁ Ἀστυπαλαιεύς, Kleomēdēs ho Astypalaieus, lat. Cleomedes Astypalaensis; 500/400-luku eaa.) oli antiikin kreikkalainen, joka oli kotoisin Astypalaiasta. Hän voitti nyrkkeilyn 72. olympiadin eli vuoden 492 eaa. Olympian kisoissa.
Pausanias ja Plutarkhos kertovat Kleomedeestä seuraavan legendan. Hän surmasi kisaottelussa vastustajansa, epidauroslaisen Ikkoksen, ja tuomarit eli hellanodikai päättivät hänen syyllistyneen epärehellisiin keinoihin ja ottivat häneltä pois hänen voittonsa. Hän palasi häpeissään kotiinsa Astypalaiaan ja kaatoi siellä yhden poikien koulun pylväistä, niin että koko rakennus romahti ja kaikki alle jääneet kuolivat. Astypalaialaiset olivat aikeissa kivittää hänet kuoliaaksi, ja hän pakeni Athenen temppeliin. Siellä hän meni piiloon kirstuun. Hänen takaa-ajajansa yrittivät pitkään avata kirstun ja hajottivat sen lopulta palasiksi. Kleomedes ei kuitenkaan ollut siellä. Astypalaialaiset pyysivät neuvoa Delfoin oraakkelilta, ja saivat seuraavan vastauksen:
»ὕπατος ἡρώων Κλεομήδης Ἀστυπαλαιεύς
ὅν θυσίαις τιμᾶθ᾽ ὡς μηκέτι θνητὸν ἐόντα.»
»hypatos hērōōn Kleomēdēs Astypalaieus
hon thysiais timāth᾽ hōs mēketi thnēton eonta.»
»Viimeinen heeroksista on astypalaialainen Kleomedes.
Kunnioittakaa häntä uhrein, sillä hän ei ole enää kuolevainen.»
Siitä lähtien astypalaialaiset kunnioittivat häntä heeroksena.
Laakerlampi

| Laakerlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Karstula
Koordinaatit:  62°52′33″N, 24°53′12″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Mahlunjärven alue (14.62)
Laskuoja:  oja Mustalampeen 
Järvinumero:  14.628.1.010
Mittaustietoja
Pinnankorkeus:  163,6 m  
Pituus:  350 m  
Leveys:  90 m  
Rantaviiva:  0,741 km  
Pinta-ala:  1,905 ha  
Tilavuus:  0.000065 km³ 
Keskisyvyys:  3,42 m  
Suurin syvyys:  4,8 m  
Saaria:  ei saaria 
 fiLaakerlampi 
Laakerlampi  on Keski-Suomessa Karstulassa  Syrjämäen lähellä sijaitseva lampi.
Maantietoa

Lampi on 350 metriä pitkä, 90 metriä leveä, ja sen pinta-ala on 1,9 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 65 100 kuutiometriä. Sen keskisyvyys on 3,4 metriä ja suurin syvyys on 4,8 metriä. Sen rantaviivan pituus on 750 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Mahlunjärven alueella (14.62), jonka Saukonpuron valuma-alueeseen (14.628) se kuuluu. Lammen vedenpinnan korkeus on 163,6 metriä mpy.
Keskustaliitto (Australia)

| Keskustaliitto> Centre Alliance |
| --- | --- |
  
  
  
Perustettu:  1. heinäkuuta 2013
Puoluesihteeri:  Stirling Griff
Ideologia:  regionalismi sosiaaliliberalismi populismi
Poliittinen kirjo:  keskusta
Edustajainhuone:  1 / 151
Senaatti:  1 / 76
Kotisivu:  centrealliance.org.au
Infobox OKVirheellinen NIMI-arvo: 
Keskustaliitto (eng. Centre Alliance) on australialainen puolue, joka vaikuttaa lähinnä Etelä-Australian osavaltiossa.
Keskustaliitto aloitti toimintansa nimellä Nick Xenophon Team, joka perustettiin heinäkuussa 2013. Sen perustaja on entinen parlamentaarikko Nick Xenophon, jonka lopetettua poliittisen uransa puolueen nimeksi tuli nykyinen Centre Alliance.
Näkemyksiä

Puolueen näkemykset edustavat poliittista keskustaa, populismia ja sosiaaliliberalismia: puolue kannattaa mm.:
Kunnianhimoisempaa ilmastopolitiikkaa
Julkisten hyödykkeiden pitämistä julkisessa omistuksessa
Paikallisen päätöksenteon vahvistamista
Uhkapelien tiukempaa säätelyä
Alkuperäiskansojen aseman parantamista
Puolueen edustajat ovat myös ottaneet kantaa laillistetun eutanasian puolesta.
Kigoman alue

Kigoman alue tummennettuna Tansanian kartalla
Kigoman alue on yksi Tansanian 31 hallinnollisesta alueesta (mkoa eli region). Se sijaitsee maan länsiosassa Tanganjikajärven rannalla. Sillä on maarajaa Burundin kanssa.
Alueen pinta-ala on noin 37 000 neliökilometriä. Vuoden 2012 väestönlaskennan mukaan siellä asui 2 127 930 asukasta. Alueen pääkaupunki on Kigoma.
Kigoman alue sijaitsee 800–1 700 metrin korkeudessa, ja se jakautuu neljään maisemavyöhykkeeseen. Tanganjikajärven kapea rannikkovyöhyke 800–1 000 metrin korkeudessa sopii kalastukseen ja pienimuotoiseen viljelyyn. Miombo-vyöhykkeellä 100–1 200 metrin korkeudella on pensassavannia, ja siellä on runsaasti tsetsekärpäsiä. Silti alueella harjoitetaan jonkin verran karjanhoitoa, metsästystä ja hunajan keruuta. Välivyöhyke 1 200–1 500 metrissä soveltuu kassavan, maissin, hirssin ja papujen viljelyyn, ja rahatuloja saadaan öljypalmun, tupakan ja puuvillan viljelystä. Ylänköalue 1 500 metrin yläpuolella on pohjoisosiltaan tiheästi asuttua. Etelämpänä maisema on vuoristoisempaa, siellä kohoaa Mahale-vuoristo 2 373 metrin korkeuteen, ja Mahalen kansallispuiston alue on lähes asumatonta. Kigoman alueen toinen kansallispuisto on lähellä Kigoman kaupunkia simpansseistaan kuuluisa Gomben kansallispuisto.
Kigoman alueella suuri osa väestöstä työskentelee maanviljelyksen parissa, lähinnä omavaraisviljelyssä. Vuonna 1967 vain 19 prosenttia asukkaista oli lukutaitoisia. Vuoden 1988 väestönlaskennassa lukutaitoisia oli 55 prosenttia. Luku oli Tansanian 20 alueesta viidenneksi huonoin. Vuonna 1997 vain 23 prosenttia kouluikäisistä lapsista kävi koulua. Monet peruskoulun aloittaneista lapsista jättivät sen kesken, koska vanhemmilla ei ollut varaa koulutukseen tai koska lapset alkoivat työskennellä perheen maatilalla.
Aiheesta muualla

Kuvia tai muita tiedostoja aiheesta Kigoman alue Wikimedia Commonsissa
Kirill Semjonov

| Kirill Semjonov> Henkilötiedot |
| --- | --- |
Koko nimi:  Kirill Jevgenjevitš Semjonov
Syntynyt: 27. lokakuuta 1994 (ikä 29) Omsk, Venäjä
Kansalaisuus:   Venäjä
Jääkiekkoilija
Pelipaikka:  keskushyökkääjä
Maila:  vasen
Pituus:  180 cm
Paino:  78 kg
Pelaajaura
Pääsarjaura:  2013–
Aik. seurat:  Metallurg Novokuznetsk (KHL) Toronto Maple Leafs (NHL) Toronto Marlies (AHL) Avangard Omsk (KHL)
Kirill Jevgenjevitš Semjonov (ven. Кирилл Евгеньевич Семёнов, s. 27. lokakuuta 1994 Omsk) on venäläinen jääkiekkoilija, pelipaikaltaan keskushyökkääjä. Semjonov laukoo vasemmalta.
Ura > Seuraura

Semjonov debytoi KHL:ssä kaudella 2013–2014 Avangard Omskin joukkueessa. Hän pelasi debyyttikaudellaan kolme KHL-ottelua ilman tehopisteitä ja rangaistusminuutteja sekä 45 MHL-ottelua tehopistein 15+33=48 keräten 24 rangaistusminuuttia. Seuraavalla kaudella Semjonov teki tehopisteet 2+4=6 pelaamassaan 49 ottelussa. Pudotuspeleissä hän pelasi kymmenen ottelua tehopistein 3+1=4. Kaudella 2015–2016 Semjonov pelasi seitsemän ottelua Omskin paidassa, kunnes hän siirtyi kesken kauden Metallurg Novokuznetskin joukkueeseen. Seuraavalla kaudella Semjonov pelasi Novokuznetskin paidassa 60 ottelua tehopistein 13+14=27 keräten 69 rangaistusminuuttia.
Semjonov palasi Avangard Omskin riveihin kaudella 2017–2018, jolloin hän teki uuden piste-ennätyksensä 13+17=30 pelaamassaan 54 ottelussa. Pudotuspeleissä hän pelasi seitsemän ottelua tehden yhden maalin. Kaudella 2019–2020 Semjonov pelasi uransa tähän asti tehokkaimman KHL-kautensa, kun hän teki tehopisteet 16+30=46 pelaamassaan 62 ottelussa. Kaudella 2020–2021 Semjonov nimitettiin Avangard Omskin varakapteeniksi.
Toukokuussa 2021 Semjonov teki yksivuotisen tulokassopimuksen NHL-seura Toronto Maple Leafsin kanssa.
Ura > Maajoukkueura

| Mitalit> Maa:   Venäjän olympiakomitea.Miesten jääkiekko. Olympialaiset  | Mitalit> Maa:   Venäjän olympiakomitea.Miesten jääkiekko. Olympialaiset  | Mitalit> Maa:   Venäjän olympiakomitea.Miesten jääkiekko. Olympialaiset  | Maa:   Venäjän olympiakomitea> Miesten jääkiekko. |
| --- | --- | --- | --- |
|  Hopeaa | Peking 2022 |  |  |
Semjonov edusti Venäjän olympiakomitean joukkuetta Pekingin talviolympialaisissa 2022 ja voitti hopeaa. Hän pelasi turnauksessa kuusi ottelua tehopistein 2+1=3. Semjonov on pelannut Venäjän maajoukkueessa 14 EHT-ottelua tehopistein 2+1=3.
Kuivalampi (Joutsa)

| Kuivalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Joutsa
Koordinaatit:  61°58′19″N, 26°22′44″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Puulaan 
Järvinumero:  14.923.1.013
Mittaustietoja
Pinnankorkeus:  109,1 m  
Pituus:  1,2 km  
Leveys:  360 m  
Rantaviiva:  3,346 km  
Pinta-ala:  23,067 ha  
Saaria:  2 
 fiKuivalampi 
Kuivalampi  on Keski-Suomessa Joutsassa  Ohensalon lähellä sijaitseva lampi.
Maantietoa

Lampi on 1,2 kilometriä pitkä, 360 metriä leveä, ja sen pinta-ala on 23 hehtaaria. Lammella on kartan mukaan kaksi saarta.  Sen rantaviivan pituus on 3,3 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 109,1 metriä mpy.
Kihlakunnanposti

Kihlakunnanposti oli aikanaan virkamiesten ja tuomarien kirjeitä välittävä järjestelmä Suomessa. Sitä käytettiin pääasiassa vain silloin, kun postilaitoksen kuljetusta ei voitu käyttää esimerkiksi virkamiehen asuessa kaukana postireitistä. Kihlakunnanpostin avulla kirje kulki silloinkin turvallisesti ja säännöllisesti perille. Järjestelmän toiminta Ruotsi-Suomessa alkoi 1700-luvulla ja päättyi 1880-luvulla, kun postikonttorien määrän kasvaessa postilaitos alkoi kuljettaa kaikki virkakirjeet.[lähde? ]
Kestikievariluettelossa olevista taloista osa vapautettiin hollikyytivelvollisuudesta, jotta ne voivat kuljettaa yleensä kerran viikossa virkapostia. Kihlakunnanpostia käytettiin maaherran kirjeiden toimittamisessa kruununvoudeille, kihlakunnantuomareille, nimismiehille ja kirkonkuulutusten toimittamisessa papeille sekä tietenkin myös vastakkaiseen suuntaan kulkeviin kirjeisiin. Myös hovioikeuksien kirjeet kulkivat järjestelmässä.[lähde? ]
Lähetettävä kirje suljettiin laukkuun, jonka lähin kihlakunnanpostinkuljettaja nouti ja vei seuraavalle kihlakunnanpostinkuljettajalle. Jos tarvittiin ylimääräinen kuljetus, niin lähetti vei laukun ensimmäiselle kihlakunnanpostinkuljettajalle. Kiireellisen postin vei lääninlähetti yksin kulkien kievarikyydillä määränpäähän. Yleisen postin eli kruununpostin kuljetus ja kihlakunnanpostin kuljetus olivat erillisiä järjestelmiä. Maaherra järjesti läänissään kihlakunnanpostin kuljetuksen ja postilaitos järjesti yleisen postin kuljetuksen.[lähde? ]
Kirjeeseen liimattavat sulat toimivat ikäänkuin postimerkin esiasteina, niiden määrä kertoi, kuinka nopeasti kirjeet oli kuljetettava.
Koiravuoren kirkko

Koiravuoren kirkko on Anttolassa Vuorijärven kaakkoisrannalla sijaitseva onkalomainen luolamuodostelma.
Klaus Ludwig

Klaus Ludwig vuonna 1973 Nürburgringillä
Klaus Ludwig (s. 5. lokakuuta 1949 Bonn) on tunnettu saksalainen autourheilija. Hän voitti muun muassa Le Mansin 24 tunnin ajon vuosina 1979, 1984, 1985 ja ajoi myös DTM:ssä voittaen mestaruudet vuosina 1988, 1992, 1994. Hän on sittemmin toiminut mm. TV:ssä moottoriurheilukommentaattorina.
Vuonna 2008 Ludwig osallistui Speedcar Seriesin Indonesian ja Bahrainin osakilpailuihin ja ajoi pisteille.
Speedcar Series -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- |
| 2008 | Phoenix Racing | SEN1 7 | SEN2 6 | SEP1   | SEP2   | BHR1 Kesk. | BHR2 6 | DUB1   | DUB2   | 8 | 11. |
Kiinanvaris

| Kiinanvaris |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Varikset Corvidae
Suku::  Varikset Corvus
Laji::  pectoralis
Kaksiosainen nimi
 Corvus pectoralis  Gould, 1836 
Katso myös
   Kiinanvaris Wikispeciesissä   Kiinanvaris Commonsissa 
Infobox OKNimi-testi OK: 
Kiinanvaris (Corvus pectoralis), myös C. torquatus, on varisten heimoon kuuluva aasialainen varpuslintu. Sen esiintymisalue käsittää osan Kiinaa ja Pohjois-Vietnamia. Se luokitellaan vaarantuneeksi. John Gould kuvaili lajin holotyypin Kiinasta vuonna 1830.
Kiinanvariksen esiintymisalue
Koirien viestintä

Koirien viestintä kattaa kaikki tavat, joilla koirat kommunikoivat keskenään tai esimerkiksi ihmisen kanssa. Niihin kuuluvat erilaiset ääntelyt, kuten haukkuminen, ulvominen, vinkuminen ja murina. Koirien keskinäisessä viestinnässä virtsan ja ulosteen hajuilla on suuri merkitys.
Koirein elekielessä viestin merkitys riippuu tilanteesta. Koiran haukkuminen kimeällä äänellä ilmentää positiivisia tuntemuksia kun taas matalalla äänellä haukkuminen ilmentää negatiivisia tuntemuksia. Ulvominen on koirilla, kuten myös susilla kutsumista yhdessä olemiseen.
Koirien elekielessä on mukana koko keho. Koirien keskinäisessä viestinnässä toisen koiran viestiessä toinen koira havaitsee viestin erittäin nopeasti.
Koiravaara (Valtimo)

Koiravaara on kylä Nurmeksen Valtimon pitäjässä, Pohjois-Karjalassa. Se sijaitsee Kuhmon tien varrella, noin 20 kilometriä Valtimon kirkonkylästä koilliseen.
Kylän asutus on vaara-asutusta. Viljelykset on raivattu vaaroille. Monet talot ovat nykyään autiona.
Kaupunkisanomat

Kaupunkisanomat on ilmaislehti, jota jaetaan alueilla Kauniainen, Espoo, Helsinki, Vantaa, Hyrylä, Tuusula, Järvenpää, Kerava ja Korso. Lehti on perustettu vuonna 1995 ja se ilmestyy perjantaiaamuisin. Lehden päätoimittaja on Merja Nordbäck-Raunio.
Lehden kustantajan nimi on vaihdellut: RHH-kustannus, 1995-, kustantaja myöhemmin: Kaupunkimediat ja vuodesta 2000 Kaupunkilehdet.
Kirkkopuiston tenniskentät

Kirkkopuiston tenniskentät ovat Naantalin vanhassakaupungissa sijaitsevat kaksi massakenttää. Kentällä pelattiin vuoden 2009 Davis Cupin Suomi–Monaco maaottelu 10.–12. heinäkuuta, jota varten kentän ympärille rakennettiin 1 500 hengen katsomot.
Kirkkopuiston kentät ovat Turun alueen korkeatasoisimmat ulkokentät ja ainoat joissa voidaan pelata kansainvälisiä otteluita kuten Davis Cupia[lähde? ].
Kentillä on pelattu Finnish Satellite Circuitin Masters-turnaukset vuosina 1993, 1994 ja 1997.
Klaus Michael Grüber

Klaus Michael Grüber (2. kesäkuuta 1941 Neckarelz Saksa – 22. kesäkuuta 2008 Belle-Île, Bretagne, Ranska) oli saksalainen teatteri- ja oopperaohjaaja.
Grüber opiskeli kaksi vuotta Stuttgartin teatterikoulussa, mistä siirtyi Giorgio Strehlerin avustajaksi Milanoon. Myöhemmin hän niitti mainetta Berliinin Schaubühne-teatterin ohjaajana. Hän muutti Ranskaan, jossa jatkoi teatteriohjaajana. Oopperaohjauksia hän teki yhteistyössä muun muassa Claudio Abbadon kanssa. Grüberin kuolema tuli yllättäen, sillä hän oli tekemässä ohjausta Salzburgin musiikkijuhlille Salvatore Sciarrinon oopperasta Die tödliche Blume.
Palkinnot ja tunnustukset

Kunnialegioona 2007
Aiheesta muualla

Süddeutsche (saksaksi)
Kirsi Hiilamo

| Kirsi Hiilamo> Kirkolliskokousedustaja (Ev. Lut.) |
| --- | --- |
 2012– 
Henkilötiedot
Koko nimi:  Kirsi-Marja Hiilamo
Syntynyt: 10. helmikuuta 1963 (ikä 61) Salo, Suomi
Ammatti:  pappi
Puoliso:  Heikki Hiilamo (1989)
Muut tiedot
Uskonto:  kristinusko
Tunnustuskunta:  evankelis-luterilainen
Kirsi-Marja Hiilamo (o.s. Heinonen, s. 10. helmikuuta 1964 Salo) on suomalainen pappi, psykoterapeutti ja kirjailija. Hiilamo on työskennellyt Käpylän seurakunnan kappalaisena vuosina 1993–2008 ja vuodesta 2009 Helsingin diakonissalaitoksen sairaalapastorina. Nykyisin Hiilamo työskentelee yksityisenä psykoterapeuttina ja Helsingin seurakuntayhtymän perheneuvojana.
Hiilamo on toiminut vuodesta 2012 lähtien Suomen evankelis-luterilaisen kirkon kirkolliskokousedustajana. Hiilamo on toiminut myös Helsignin hiippakuntavaltuuston jäsenenä ja pappisliiton hallituksessa. Vuonna 2019 Hiilamo aloitti ekumeenisen seksuaali- ja sukupuolivähemmistöjen tukiryhmä Yhteys-liikkeen puheenjohtajana.
Hiilamo on valmistunut ylioppilaaksi Pohjois-Espoon lukiosta vuonna 1982. Koulutukseltaan hän on teologian kandidaatti ja hän valmistui Helsingin yliopistosta vuonna 1989. Hänet vihittiin papiksi vuonna 1990.
Julkaisut

Oma talo, oma koti, oma kirkko : Käpylän kirkon 70-vuotisjuhlajulkaisu, Käpylän seurakunta, 2000
Elämän ruuhkavuodet : kertomuksia vanhemmuudesta, Kirjapaja, 2003
Naisten Raamattu : tätä kertomusta en unohda, Kirjapaja, 2004
Apua? : lähimmäisyyden perusteet, Kirjapaja, 2007 (yhdessä Heikki Hiilamon kanssa)
Hoivataistelu : tekoja läheisten puolesta, Kirjapaja, 2015 (yhdessä Heikki Hiilamon kanssa)
Aina tytär, aina äiti : aikuisen naisen suhde äitiin, Kirjapaja, 2021
Yksityiselämä

Hiilamo on ollut vuodesta 1989 naimisissa sosiaalipolitiikan professori Heikki Hiilamon kanssa. Heillä on viisi lasta.
Kolho (täsmennyssivu)

Kolho tarkoittaa esimerkiksi seuraavia:
kolho, kookas, karkeatekoinen, kömpelön jykevä
Kolho, kylä ja taajama Mänttä-Vilppulassa
Antti Kolho (1929–2008), metsänhoitaja, metsätalouden asiantuntija ja johtaja, metsäneuvos
Vilho Kolho (1891–1988), arkkitehti
Voitto V. Kolho (1885–1963), yritysjohtaja, ampuja, olympiamitalisti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kolho”, voi hakea sivunnimihaulla, laajalla sivunnimihaulla tai tekstihaulla.
Kolgan kartano

Kolgan kartano
Kolgan kartano (vir. Kolga mõis, saks. Herrenhaus Kolk) sijaitsee Kuusalun kunnassa Harjumaan maakunnassa Virossa.
Kartanon omistivat Suomen Stenbockit, jotka lahjoittivat kartanon säätiölle.
Kolga kuului Gotlannin saaren Roman sisterssiläisluostarille vuosina 1230–1519. Ruotsin kuningas Juhana III antoi Kolgan läänitykseksi vuonna 1581 Pontus De La Gardielle. Kolga siirtyi Christine Catharina de la Gardien ja Gustav Otto Stenbockin avioliiton seurauksena Stenbock-suvulle vuonna 1658. Kartano oli heidän suvullaan aina vuoden 1940 neuvostomiehitykseen asti. Neuvostovallan aikana suurin osa rakennuksista päästettiin huonoon kuntoon, mutta ne on saatu kunnostettua.
Vanhin päärakennus valmistui 1642, mutta se jäi vuosina 1765–1768 rakennetun barokkikartanon sisälle. Siipiosat on rakennettu klassismin mukaisine pylväikköineen 1820-luvulla.
Kihlakunnanoikeus

Kihlakunnanoikeus oli Suomessa vuoteen 1993 asti alioikeuden nimitys maaseudulla, niin sanottujen vanhojen kaupunkien ulkopuolella, sekä Ruotsissa vuoteen 1971 asti ennen 1910-lukua perustettujen kaupunkien ulkopuolella. Kihlakunnanoikeuden kansliaa kutsuttiin tuomiokunnaksi, sen päällikkönä oli kihlakunnantuomari. 1970-luvulta alkaen kihlakunnanoikeuksiin perustettiin myös käräjätuomarien virkoja. Kihlakunnanoikeuksissa suoritettiin tuomioistuinharjoittelu, eli niin sanottu käräjien istuminen. Harjoittelijan, hovioikeuden auskultantin, virkanimike oli notaari. Notaarista käytettiin vielä 1960-luvun alussa vanhakantaista nimikettä memorialisti, mutta nimikkeestä luovuttiin; eniten siihen törmää aikakautta käsittelevässä kirjallisuudessa, eritoten Mauri Sariolan oikeudenkäyntiromaaneissa.
Noin vuoden kestäneen harjoittelun jälkeen hovioikeus myönsi auskultantille varatuomarin arvonimen.
1970-luvun alkuun asti kihlakunnantuomareilla oli oikeus sportteleihin. He siis perivät itselleen palkkion pöytäkirjoista, lainhuudoista ja kiinnityspäätöksistä. Kihlakunnantuomarin virat olivatkin hyvin tuottoisia ja virkoihin nimitettiinkin usein jopa korkeimman oikeuden jäseniä. Sporttelituloilla maksettiin henkilökunnan palkat ja toimitilojen vuokrat.
Kihlakunnanoikeudessa päätökset tehtiin kokoonpanossa johon kuului puheenjohtajana kihlakunnantuomari, käräjätuomari tai auskultantti sekä vähintään viisijäseninen kunnanvaltuustojen valitsema lautakunta. Lautakunnan jäseniä kutsuttiin lautamiehiksi. Lautamiehelle voitiin myöntää pitkäaikaisen palvelun perusteella herastuomarin arvonimi.
Vuonna 1993 alioikeusuudistuksen myötä kihlakunnanoikeuksista tuli käräjäoikeuksia.
Aiheesta muualla

Lisää luettavaa aiheesta Valtioneuvoston päätös kihlakunnanoikeuksien ja käräjäkuntain nimistä on Wikiaineistossa  (Vuodelta 1957)
Kyrie Irving

| Kyrie Irving |
| --- | --- |
 Irving vuonna 2022.
Henkilötiedot
Koko nimi:  Kyrie Andrew Irving
Syntynyt: 23. maaliskuuta 1992 (ikä 32) Melbourne, Australia
Kansalaisuus:   Australia    Yhdysvallat
Koripalloilija
Pelipaikka:  Pelintekijä
Pituus:  191 cm
Paino:  82 kg
Nyk. joukkue:  Dallas Mavericks
Sarja:  NBA
NBA-varaus:  1. varaus 2011 (Cleveland Cavaliers)
Pelaajaura
Yliopistojoukkueet
2010−2011:  Duken yliopisto
Seurajoukkueet
2011−2017 2017−2019 2019–2023 2023–:  Cleveland Cavaliers Boston Celtics Brooklyn Nets Dallas Mavericks
Maajoukkueet
:   Yhdysvallat
Aiheesta muualla
FIBA
| Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Maa:   Yhdysvallat> Miesten koripallo. |
| --- | --- | --- | --- |
|  Kultaa | Rio de Janeiro 2016 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Espanja 2014 |  |  |
Kyrie Andrew Irving (s. 23. maaliskuuta 1992 Melbourne) on australialais-yhdysvaltalainen koripalloilija, joka edustaa NBA-joukkue Dallas Mavericksia.